SL Uradni list Evropske unije C 198/23

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2009/C 198/06

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006. Izjavo o ugovoru mora Komisija prejeti v šestih mesecih po dnevu te objave.

VLOGA ZA SPREMEMBO

UREDBA SVETA (ES) št. 510/2006

Vloga za spremembo v skladu s členom 9

„MONTI IBLEI“

ES št.: IT-PDO-0117-1521-07.06.2005

ZGO ( ) ZOP ( X )

1. Spremenjena postavka v specifikaciji proizvoda:

—  Ime proizvoda — Opis proizvoda — Geografsko območje —  Dokazilo o poreklu —  Metoda pridobivanja —  Povezava — Označevanje —  Nacionalne zahteve —  Drugo (navedite)

2. Vrsta spremembe:

—  Sprememba enotnega dokumenta ali povzetka — Sprememba specifikacije registrirane ZOP ali ZGO, za katero še nista bila objavljena enotni dokument ali povzetek —  Sprememba specifikacije, ki ne zahteva spremembe objavljenega enotnega dokumenta (člen 9(3) Uredbe (ES) št. 510/2006) —  Začasna sprememba specifikacije zaradi uvedbe obveznih sanitarnih ali fitosanitarnih ukrepov s strani javnih organov (člen 9(4) Uredbe (ES) št. 510/2006)

3. Sprememba(-e):

3.1 Opis:

Zdaj so značilnosti končnega proizvoda bolje opisane in vsa sklicevanja na zastarele standarde skupne ureditve trga za oljčno olje so odpravljena. Uvedeni so objektivni parametri za kemijske in fizikalno-kemijske lastnosti, da se izboljšata opredelitev in tudi opis končnega proizvoda ob sprostitvi na trg.

3.2 Geografsko območje:

Dodano je območje občine Militello v Val di Catania, ki meji na območje proizvodnje in ima enake značilnosti tal in podnebja ter enako tradicijo, vendar zgolj po pomoti ni bilo vključeno v prvotno območje ZOP ob prvi vlogi za priznanje porekla. Na ta način je bilo možno zadostiti upravičenim zahtevam proizvajalcev v občini Militello v Val di Catania, ki ohranjajo večstoletno tradicijo pridelave oljk, ki po trditvah zgodovinarjev sega vsaj do petnajstega stoletja. Od sedemnajstega stoletja naprej velja Militello zaradi obsega oljčnih nasadov in kakovosti olja, ki se tam pridobiva, za eno najuglednejših proizvodnih središč na Siciliji, kar je tudi zgodovinsko potrjeno.

Občina Militello v Val di Catania je vključena v podobmočje proizvodnje olja Monti Iblei z geografsko oznako Trigona-Pancali.

3.3 Označevanje:

Člen 7(9) proizvodne specifikacije se je nadomestil z naslednjim stavkom: „na nalepki morata biti poleg obveznih navedb navedeni dve leti, v katerih so bile proizvedene oljke, iz katerih se pridobiva olje.“ Zgornji stavek je naveden tudi v točki 4.8 povzetka. Ta sprememba omogoča boljšo opredelitev proizvodnega obdobja.

POVZETEK

UREDBA SVETA (ES) št. 510/2006

„MONTI IBLEI“

ES št.: IT-PDO-0117-1521-07.06.2005

ZOP ( X ) ZGO ( )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Ministero delle Politiche Agricole e Forestali Naslov: Via XX Settembre 20 00187 Roma RM ITALIA Tel. +39 0646655106 Faks +39 0646655306 E-naslov: saco7@politicheagricole.gov.it

2. Vlagatelj:

Naziv: Consorzio di tutela dell’olio extravergine d’oliva DOP Monti Iblei Naslov: c/o C.C.I.A.A. Piazza Libertà 97100 Ragusa RG ITALIA Tel. +39 0932247560 Faks +39 0932247560 E-naslov: consorzio@montiblei.com Sestava: proizvajalci/predelovalci ( X ) drugo ( )

3. Vrsta proizvoda:

1. Skupina 1.5 – Olja in masti – ekstra deviško oljčno olje

4. Specifikacija:

(povzetek zahtev v skladu s členom 4(2) Uredbe (ES) št. 510/2006)

4.1 Ime:

„Monti Iblei“

4.2 Opis:

Zaščiteno označbo porekla „Monti Iblei“ obvezno spremlja ena od naslednjih geografskih navedb: „Monte Lauro“, „Val d’Anapo“, „Val Tellaro“, „Frigintini“, „Gulfi“, „Valle dell’Irminio“, „Calatino“, „Trigona-Pancali“ in mora upoštevati naslednje pogoje:

Ekstra deviško oljčno olje z zaščiteno označbo porekla „Monti Iblei“, ki jo spremlja geografska navedba „Monte Lauro“, mora imeti ob pakiranju naslednje značilnosti:

— barva: zelena,

— vonj: srednje izrazit travnat vonj,

— okus: saden s srednje izrazitim pikantnim priokusom,

— maksimalna skupna kislost, izražena kot oleinska kislina s težo največ 0,5 gramov na 100 gramov olja,

— peroksidno število: ≤ 12 meq O2/kg,

— K232: ≤ 2,20,

— K270: ≤ 0,18,

— polifenoli skupaj: ≥ 120 p.p.m.

Zaščitena označba porekla „Monti Iblei“, ki jo spremlja geografska navedba „Monte Lauro“, je omejena na ekstra deviško oljčno olje, ki se pridobiva iz sorte oljk Tonda Iblea, katere delež v oljčnem olju je najmanj 90 %. Uporabljajo se lahko tudi druge sorte z deležem največ 10 %.

Ekstra deviško oljčno olje z zaščiteno označbo porekla „Monti Iblei“, ki jo spremlja geografska navedba „Val d’Anapo“, mora imeti ob pakiranju naslednje značilnosti:

— barva: zelena,

— vonj: blag travnat vonj,

— okus: saden z blagim pikantnim priokusom,

— maksimalna skupna kislost, izražena kot oleinska kislina, s težo največ 0,5 gramov na 100 gramov olja,

— peroksidno število ≤ 12 meq O2/kg,

— K232: ≤ 2,20,

— K270: ≤ 0,18,

— polifenoli skupaj: ≥ 120 p.p.m.

Zaščitena označba porekla „Monti Iblei“, ki jo spremlja geografska navedba „Val d'Anapo“, je omejena na ekstra deviško oljčno olje, ki se pridobiva iz sorte oljk Tonda Iblea, katere delež v oljčnem olju je najmanj 60 %. Uporabljajo se lahko tudi druge sorte z deležem največ 40 %.

Ekstra deviško oljčno olje z zaščiteno označbo porekla „Monti Iblei“, ki jo spremlja geografska navedba „Val Tellaro“, mora imeti ob pakiranju naslednje značilnosti:

— barva: zelena,

— vonj: srednje izrazit travnat vonj,

— okus: saden s srednje izrazitim pikantnim priokusom,

— maksimalna skupna kislost, izražena kot oleinska kislina, s težo največ 0,5 gramov na 100 gramov olja,

— peroksidno število: ≤ 12 meq O2/kg,

— K232: ≤ 2,20,

— K270: ≤ 0,18,

— polifenoli skupaj: ≥ 120 p.p.m.

Zaščitena označba porekla „Monti Iblei“, ki jo spremlja geografska navedba „Val Tellaro“, je omejena na ekstra deviško oljčno olje, ki se pridobiva iz sorte oljk Moresca, katere delež v oljčnem olju je najmanj 70 %. Uporabljajo se lahko tudi druge sorte z deležem največ 30 %.

Ekstra deviško oljčno olje z zaščiteno označbo porekla „Monti Iblei“, ki jo spremlja geografska navedba „Frigintini“, mora imeti ob pakiranju naslednje značilnosti:

— barva: zelena,

— vonj: izrazit travnat vonj,

— okus: saden s srednje izrazitim pikantnim priokusom,

— maksimalna skupna kislost, izražena kot oleinska kislina, s težo največ 0,5 gramov na 100 gramov olja,

— peroksidno število: ≤ 12 meq O2/kg,

— K232: ≤ 2,20,

— K270: ≤ 0,18,

— polifenoli skupaj: ≥ 120 p.p.m.

Zaščitena označba porekla „Monti Iblei“, ki jo spremlja geografska navedba „Frigintini“, je omejena na ekstra deviško oljčno olje, ki se pridobiva iz sorte oljk Moresca, katere delež v oljčnem olju je najmanj 60 %. Uporabljajo se lahko tudi druge sorte z deležem največ 40 %.

Ekstra deviško oljčno olje z zaščiteno označbo porekla „Monti Iblei“, ki jo spremlja geografska navedba „Gulfi“, mora imeti ob pakiranju naslednje značilnosti:

— barva: zelena,

— vonj: izrazit travnat vonj,

— okus: saden s srednje izrazitim pikantnim priokusom,

— maksimalna skupna kislost, izražena kot oleinska kislina, s težo največ 0,5 gramov na 100 gramov olja,

— peroksidno število: ≤ 12 meq O2/kg,

— K232: ≤ 2,20,

— K270: ≤ 0,18,

— polifenoli skupaj: ≥ 120 p.p.m.

Zaščitena označba porekla „Monti Iblei“, ki jo spremlja geografska navedba „Gulfi“, je omejena na ekstra deviško oljčno olje, ki se pridobiva iz sorte oljk Tonda Iblea, katere delež v oljčnem olju je najmanj 90 %. Uporabljajo se lahko tudi druge sorte z deležem največ 10 %.

Ekstra deviško oljčno olje z zaščiteno označbo porekla „Monti Iblei“, ki jo spremlja geografska navedba „Valle dell’Irminio“, mora imeti ob pakiranju naslednje značilnosti:

— barva: zelena,

— vonj: blag travnat vonj,

— okus: saden z blagim pikantnim priokusom,

— maksimalna skupna kislost, izražena kot oleinska kislina, s težo največ 0,65 gramov na 100 gramov olja,

— peroksidno število: ≤ 12 meq O2/kg,

— K232: ≤ 2,20,

— K270: ≤ 0,18,

— polifenoli skupaj: ≥ 120 p.p.m.

Zaščitena označba porekla „Monti Iblei“, ki jo spremlja geografska navedba „Valle dell’Irminio“ je omejena na ekstra deviško oljčno olje, ki se pridobiva iz sorte oljk Moresca, katere delež v oljčnem olju je najmanj 60 %. Uporabljajo se lahko tudi druge sorte z deležem največ 40 %.

Ekstra deviško oljčno olje z zaščiteno označbo porekla „Monti Iblei“, ki jo spremlja geografska navedba „Calatino“, mora imeti ob pakiranju naslednje značilnosti:

— barva: zelena,

— vonj: blag travnat vonj,

— okus: saden z blagim pikantnim priokusom,

— maksimalna skupna kislost, izražena kot oleinska kislina, s težo največ 0,6 gramov na 100 gramov olja,

— peroksidno število: ≤ 12 meq O2/kg,

— K232: ≤ 2,20,

— K270: ≤ 0,18,

— polifenoli skupaj: ≥ 120 p.p.m.

Zaščitena označba porekla „Monti Iblei“, ki jo spremlja geografska navedba „Calatino“, je omejena na ekstra deviško oljčno olje, ki se pridobiva iz sorte oljk Tonda Iblea, katere delež v oljčnem olju je najmanj 60 %. Uporabljajo se lahko tudi druge sorte z deležem največ 40 %.

Ekstra deviško oljčno olje z zaščiteno označbo porekla „Monti Iblei“, ki jo spremlja geografska navedba „Trigona-Pancali“, h kateremu je priključeno ozemlje občine Militello v Val di Catania, mora imeti ob pakiranju naslednje značilnosti:

— barva: zelena,

— vonj: blag travnat vonj,

— okus: saden z blagim pikantnim priokusom,

— maksimalna skupna kislost, izražena kot oleinska kislina, s težo največ 0,5 gramov na 100 gramov olja,

— peroksidno število: ≤ 12 meq O2/kg,

— K232: ≤ 2,20,

— K270: ≤ 0,18,

— polifenoli skupaj: ≥ 120 p.p.m.

Zaščitena označba porekla „Monti Iblei“, ki jo spremlja geografska navedba „Trigona-Pancali“, je omejena na ekstra deviško oljčno olje, ki se pridobiva iz sorte oljk Nocellara Etnea, katere delež v oljčnem olju je najmanj 60 %. Uporabljajo se lahko tudi druge sorte z deležem največ 40 %.

4.3 Geografsko območje:

Območje proizvodnje proizvodov z zaščiteno označbo porekla „Monti Iblei“ zajema upravno ozemlje občin v pokrajinah Catania, Ragusa in Siracusa v deželi Sicilija.

4.4 Dokazilo o poreklu:

Sledljivost je zagotovljena z nadzorom, ki ga v celotni panogi opravlja Nadzorni organ ob upoštevanju Uredbe Sveta (ES) št. 510/2006.

4.5 Metoda pridobivanja:

Načini gojenja in obrezovanja oljk morajo biti takšni, kot so se tradicionalno uporabljali, vsekakor pa takšni, da se zaradi njih ne spremenijo značilnosti oljk za pridelavo oljčnega olja. Fitosanitarno zaščito oljčnih nasadov, namenjenih proizvodnji ekstra deviškega oljčnega olja z zaščiteno označbo porekla, je treba izvajati v skladu z načini, opredeljenimi v programih vodenega zatiranja škodljivcev. Ekstra deviško oljčno olje z zaščiteno označbo porekla „Monti Iblei“ se proizvaja iz zdravih oljk, ki se vsako leto obirajo od začetka zrelosti do 15. januarja. Obiranje oljk se opravi ročno neposredno z drevesa, lahko pa tudi z mehanskimi pripomočki. Maksimalna proizvodnja oljk iz oljčnih nasadov, namenjenih proizvodnji ekstra deviškega oljčnega olja z zaščiteno označbo porekla, ne sme presegati 10 000 kg na hektar v intenzivnih nasadih. Najvišji donos oljk v olju ne sme presegati 18 %. Stiskanje oljk za proizvodnjo ekstra deviškega oljčnega olja z zaščiteno označbo porekla „Monti Iblei“, ki jih spremljajo ustrezne geografske navedbe, ter pakiranje proizvoda ZOP „Monti Iblei“ je treba opraviti na proizvodnem območju, kakor je določeno v točki 4.3 Stiskanje je treba izvesti v dveh dneh po obiranju in nikakor ne pozneje. Za stiskanje olja so dovoljeni samo fizikalno-mehanski postopki, s katerimi se pridobi olje, ki kar najbolj ohrani posebne značilnosti sadeža. Ekstra deviško oljčno olje „Monti Iblei“ se sprosti na trg v največ 5-litrskih posodah iz stekla ali bele pločevine.

4.6 Povezava:

Pridelava oljk je zelo pomembna proizvodna panoga tega območja. Najpomembnejša sorta je Tonda Iblea, ali Cetrala, Prunara, Abbunata, oziroma Tunna, ki je značilna za navedeno geografsko območje (srednje odporna na patogene dejavnike in izvrstno prilagojena apnenčasti podlagi gričevja Monti Iblei), in se uporablja tudi kot namizna oljka. Uporabljajo se tudi druge krajevne sorte, na primer „Moresca“ in „Nocellara Etnea“. Poleg oljčnih nasadov, na katerih rastejo stoletne oljke, so se v zadnjem času razvili novi nasadi z drugimi sortami, ki se tudi gojijo tako, da so krošnje okrogle oblike za zaščito pred močnimi vetrovi. Potrošniki s tega območja, pa tudi iz drugih dežel, od nekdaj radi uporabljajo olje, proizvedeno na tem območju. Samo oljčni nasadi na višini od 80 do 700 metrov se priznavajo za ustrezne. Ležati morajo v dolinah gričevja Monti Iblei, ki ima kremenčasto podlago z vulkanskimi žilami. Tu proizvedeno olje je srednje sadno, s sladkim priokusom in blago pikantno. Vedeti je treba, da masiv Monti Iblei povzroča posebno nihanje temperature med dnevom in nočjo, kar je posebno pomembno pri opredelitvi posebnih značilnosti kmetijske proizvodnje. Treba je upoštevati, da so se na Siciliji, otoku s starodavnim izročilom, ki izhaja še iz grško-rimskih naselbin, sčasoma utrdili značilni običaji Velike Grčije. Ta odločilni kulturni dejavnik je, poleg od nekdaj težke povezave z otokom, pomagal ohranjati posebnosti mestnih naselbin in „zamrznil“ vsako organizirano jedro prebivalcev tega natančno določenega geografskega območja. Čeprav imamo opraviti z dokaj homogenim krajevnim podnebjem, ne moremo zanemariti vpliva izročila, ki se je oblikovalo skozi čas in zgodovino. Zaradi tega so v označbo geografskega območja „Monti Iblei“ zajeta tudi ozemlja prej omenjenih človeških naselbin, ki so skozi čas vplivala nanje. To so med drugim: „Monti Iblei Monte Lauro“, „Monti Iblei Val d’Anapo“, „Monti Iblei Val Tellaro“, „Monti Iblei Frigintini“, „Monti Iblei Gulfi“, „Monti Iblei Valle dell’Irminio“, „Monti Iblei Calatino“ in „Monti Iblei Trigona Pancali“, ki zajema tudi občino Militello v Val di Catania. Celo ta kratek seznam dodatnih geografskih imen je nedvomen dokaz za obstoj ljudskih običajev, povezanih z različnimi dolinami gričevja Monti Iblei. Čeprav so te doline krajevno blizu, so njihovi prebivalci ohranili močno individualnost, kar zadeva dejavnosti in značilnosti. Spregledati ta dejstva bi pomenilo bistveno spremeniti globoki pomen kulturnega in človeškega izročila. Vendar pa so na organoleptični ravni med olji iz omenjenih dolin tako majhne razlike, da jih lahko zaznajo samo visoko usposobljeni okuševalci.

4.7 Nadzorni organ:

Naziv: Agroqualità Naslov: Piazza G. Marconi 25 00144 Roma RM ITALIA Tel. — Faks — E-naslov: —

4.8 Označevanje:

K zaščiteni označbi porekla „Monti iblei“ je prepovedano dodajanje kakršnih koli drugih označb, vključno s pridevniki: „fine“ (fino), „scelto“ (izbrano), „selezionato“ (izbrano), „superiore“ (vrhunsko). Dovoljena je uporaba imen, imen podjetij, zasebnih blagovnih znamk pod pogojem, da ne hvalijo proizvoda in ne zavajajo kupcev.

Uporaba imena podjetja, firme, gospodarstva, posestva, pa tudi navedba pakiranja v oljarni, ki se nahaja na območju proizvodnje, je dovoljena samo, če je bil proizvod pridobljen izključno iz oljk, obranih v oljčnih nasadih, ki spadajo k oljarni.

Vse geografske navedbe iz točke 4.2 je treba na nalepki reproducirati v velikosti, ki ni večja od črk, s katerimi je navedeno geografsko območje z zaščiteno označbo porekla „Monti iblei“.

Ime zaščitene označbe porekla mora biti na nalepki navedeno s čitljivimi, neizbrisnimi črkami s kolorimetrijo v močnem kontrastu z barvo na nalepki, tako da se jasno razločuje od vseh ostalih navedb na njej.

Poimenovanje mora med drugim upoštevati tudi pravila za označevanje, kot so določena v veljavni zakonodaji. Na nalepki morata biti poleg obveznih ostalih navedb navedeni dve leti, v katerih so bile proizvedene oljke, iz katerih se pridobiva olje.